עורקי האצבעות הכפיים המיוחדים

עוֹרְקֵי הָאֶצְבָּעוֹת הַכַּפִּיִּים הַמְּיֻחָדִים (TA: arteriae digitales palmares propriae) הם קבוצת עורקים בכף היד המסתעפים מעורקי האצבעות הכפיים המשותפים ומספקים דם לאצבעות.

עורקי האצבעות הכפיים המיוחדים נעים לאורך צדי הגלילים, כשכל עורק נמצא אחורית לעצב מקבוצת עצבי האצבעות הגביים שמקורם בעצב הגומד. העורקים משיקים באופן חופשי ברקמה התת-עורית של קצות האצבעות ומקושרים דרך ענפים קטנים הסמוכים למפרקים הבין-גליליים של היד. מכל אחד מהם גם מתפצל זוג ענפים גביים שמשיקים לעורקי האצבעות הגביים ומזינים את החלקים הרכים בגב הגלילים השני והשלישי, לרבות את מיטת הציפורן.

יוצא דופן הוא עורק האצבע הכפי המיוחד שבצד הזרת, אשר יוצא ישירות מעורק הגומד, בנקודה העמוקה משריר הכף הקצר.

עורקי הגפיים העליונות